Alania

Alania estió un reino medieval d'o Caucas, principalment en a versant norte d'alto u baixo en os territorios d'as actuals Osetia d'o Norte y Circasia, controlando o paso de Darial.

Fue un estato creyato por una branca d'o pueblo alano que dimpués d'a invasión d'os hunnos en o sieglo IV quedó aislata d'as atras u fue empentata enta o Caucas y duró dica a invasión mongola de 1238-1239.

Os alanos caucasians facioron liga en cualques periodos d'a suya historia con l'Imperio Bizantín, con os gazaros y con os cumans. Os primers paleologos feban servir a los alanos como fuent principal de mercenarios en tiempos d'os almogávars.

Dimpués d'a conquiesta mongola d'o sieglo XIII bels alanos se refuchioron con os cumans y emigroron con éls dica l'actual Moldavia (l'actual ciudat de Iaşi significa "alanos") y Hongría.

Encara quedó recuerdo d'os alanos dimpués d'a conquiesta mongola. Frai Haitón nombraba una "comarca alame" en a suya descripción d'o Reino de Cheorchia. Chuan de Mandevilla li copió este toponimo como "tierra alamo":

{{cita|empues es el Regno de georgie qui comiença vers vna montaynna grant qui es clamada absor do fincan muchas diuersas gentes de diuerssas nationes et claman la tierra Alamo.}}

Frai Haitón tamién nombraba una rechión de Aloen que beluns han relacionato con Alania:

L'actual toponimo Darial ye literalment Dar-i-Alán'' ("puerta d'os alanos"), d'esta traza o "Paso de Darial" ye o "Paso d'a puerta d'os alanos".

Categoría:Osetas
Categoría:Estaus desapareixius
Categoría:Historia d'o Caucas